Document ID: 32013D0453

KOMISSION TÄYTÄNTÖÖNPANOPÄÄTÖS,
annettu 11 päivänä syyskuuta 2013,
korkeapatogeenisen lintuinfluenssan H7N7-alatyypin esiintymiseen Italiassa liittyvistä tietyistä suojatoimenpiteistä annetun täytäntöönpanopäätöksen 2013/443/EU muuttamisesta
(tiedoksiannettu numerolla C(2013) 5904)
(Ainoastaan italiankielinen teksti on todistusvoimainen)
(ETA:n kannalta merkityksellinen teksti)
(2013/453/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
sekä katsoo seuraavaa:
(1)
Saatuaan Italialta 15 päivänä elokuuta 2013 ilmoituksen korkeapatogeenisen lintuinfluenssan H7N7-alatyypin taudinpurkauksesta eräällä tilalla, joka sijaitsee Ostellaton kunnassa Ferraran maakunnassa Emilia-Romagnan alueella, komissio antoi täytäntöönpanopäätöksen 2013/439/EU (3), jossa säädetään suoja- ja valvontavyöhykkeiden muodostamisesta taudinpurkauksen ympärille.
(2)
Bolognan maakunnassa sijaitsevassa Mordanon kunnassa tapahtuneen toisen taudinpurkauksen vuoksi komissio antoi täytäntöönpanopäätöksen 2013/443/EU (4), jossa mukautettiin suoja- ja valvontavyöhykkeen rajoja ja muodostettiin muita rajoitusvyöhykkeitä. Nämä vyöhykkeet määritellään kyseisen päätöksen liitteessä olevassa A, B ja C osassa. Uusien taudinpurkauksien vuoksi on tarpeen mukauttaa täytäntöönpanopäätöksen 2013/443/EU liitteessä olevassa A, B ja C osassa määriteltyjä vyöhykkeitä, joita rajoitukset koskevat.
(3)
Sen vuoksi täytäntöönpanopäätöksen 2013/443/EU liitettä olisi muutettava.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan täytäntöönpanopäätöksen 2013/443/EU liite tämän päätöksen liitteellä.
2 artikla
Tämä päätös on osoitettu Italian tasavallalle.
Tehty Brysselissä 11 päivänä syyskuuta 2013.

Labels: 18
6